Ostalbkreis

Ostalbkreis is in bestjoerlik distrikt yn 'e Dútske dielsteat Baden-Wuertemberch. De lânkring waard yn 1973 oprjochte. De grutste stêd en de Kreisstadt is Aalen, de op ien nei grutste stêd is Schwäbisch Gmünd. Stêden en gemeenten Aalen, Ellwangen (Jagst) en Schwäbisch Gmünd binne Große Kreisstädte. Gearwurkingsferbannen Yn 'e lânkring binne twa ferskillende soarten gearwurkingsferbannen: Gemeindeverwaltungsverbände (GVV). Vereinbarte Verwaltungsgemeinschaften (VVG). Vereinbarte Verwaltungsgemeinschaften binne: VVG fan 'e stêd Aalen mei de gemeenten Essingen en Hüttlingen. VVG fan 'e stêd Bopfingen mei de gemeenten Kirchheim am Ries en Riesbürg. VVG fan 'e stêd Ellwangen (Jagst) mei de gemeenten Adelmannsfelden, Ellenberg, Jagstzell, Neuler, Rainau, Rosenberg en Wört. VVG fan 'e stêd Schwäbisch Gmünd mei de gemeente Waldstetten. Gemeindeverwaltungsverbände binne: GVV Kapfenburg mei de sit yn Westhausen; oansletten gemeenten: de stêd Lauchheim en de gemeente Westhausen. GVV Leintal-Frickenhofer Höhe mei de sit yn Leinzell; oansletten gemeenten: Eschach, Göggingen, Iggingen, Leinzell, Obergröningen en Schechingen. GVV Rosenstein mei de sit yn Heubach; oansletten gemeenten: de stêd Heubachen de gemeenten Bartholomä, Böbingen an der Rems, Heuchlingen en Mögglingen. GVV Schwäbischer Wald mei de sit yn Mutlangen; oansletten gemeenten: Durlangen, Mutlangen, Ruppertshofen, Spraitbach en Täferrot. GVV Tannhausen mei de sit yn Tannhausen; oansletten gemeenten: Stödtlen, Tannhausen en Unterschneidheim. In GVV is in gearwurking tusken teminsten twa gemeenten yn Baden-Wuertemberch mei it doel om yn it ramt fan gemeentlik selsbestjoer yn in grutter ferbân publike taken út te fieren, sûnder dêrby selsstannigens yn te leverjen. Sa wurde bygelyks de administraasjes fan 'e yn in VVG oansletten gemeenten gearfoege, itjinge jild útsparret. In oar foarbyld fan in taak kin bygelyks it ferstjoeren fan belestingoanslaggen oan ynwenners fan 'e oansletten gemeenten wêze. Yn oare Dútske dielsteaten binne soartegelikense gearwurkingsferbannen tusken gemeenten ûnder oare nammen bekend. De VVG is in foarm fan yntergemeentlike gearwurking yn Baden-Wuertemberch. Yn dat gefal nimt in gemeente (yn it Dútsk in erfüllende Gemeinde of ferfangende gemeente) taken fan in GVV oer, sûnder dat in GVV de juridyske selsstannigens ferliest. De VVG hat sels dus gjin juridysk foech en is likemin in gemeenteferbân. In VVG wurdt troch in bestjoersoerienkomst oprjochte en bestiet út meardere oanbuorjende gemeenten yn in mienskiplike lânkring.